Bobby Sands
Bobby Sands var nordirsk IRA-aktivist. Bobby Sands tilsluttede sig Det Provisoriske IRA i 1972 og blev flere gange arresteret for bl.a. våbenbesiddelse. I 1977 idømtes han 14 års fængsel.
Han ledte en kampagne for at opnå særlig status for IRA-fangerne i Maze-fængslet ved Belfast, hvor han var indsat, og gik i sultestrejke i oktober 1980.
Bobby Sands blev indvalgt til Underhuset i Det Britiske Parlament i London for det irske parti Sinn Féin i april 1981, men indtog aldrig sin plads, som heller ingen andre valgte respræsentanter for Sinn Féin har gjort, fordi partiet opfatter Storbritannien som en besættelsesmagt i Irland. Han døde måneden efter valget på grund af sultestrejken. Yderligere ni fanger i Maze-fængslet døde under sultestrejken.